Այս տարուան ոգեկոչման ընթացքին կատարուեցաւ նաեւ «Մաունթըն Վիու» գերեզմանատան շրջափակին մէջ զետեղուած Հայկական Ցեղասպանութեան նուիրուած յուշակոթողի բացումը: Վանքուվըր քաղաքի կեդրոնական շրջանին մէջ գտնուող յուշակոթողը կը ներկայացնէ Հայկական Ցեղասպանութեան վերապրողի մը մատնահետքի քանդակը: Յուշակոթողին վրայ գրուած է, որ անիկա զետեղուած է յարգելու համար յիշատակը 1915ին Օսմանեան Թուրքիոյ կողմէ գործադրուած Հայկական Ցեղասպանութեան 1.5 միլիոն անմեղ զոհերուն: